[{"text_idx": "#000000", "text": "InfoUudisedAjalooline mo\u0303o\u0303gavo\u0303itlusSo\u0303dalaste tellimineMuinasso\u0303dalase pakettLoeng ajaloolistest relvadestRu\u0308u\u0308tlite tellimineViikingite tellimineAjalooliste vo\u0303itluskunstide treeningSportlik pehmikmoogavo\u0303itlusPehmikmo\u0303o\u0303gavo\u0303itlus lasteleVo\u0303itlejale \u2013 trennidInfo ja kontaktKeskaegne vo\u0303itlusRaudliigaEesti Meistrivo\u0303istlusedMaailmameistrivo\u0303istlusedRahvaste Lahing ja HMBRu\u0308u\u0308tlite tellimineMuinasvo\u0303itlusMuinasvo\u0303itlusestMuinasu\u0308ritusedViikingite telliminePehmikmo\u0303o\u0303gavo\u0303itlusSportpehmikPehmikmo\u0303o\u0303gavo\u0303itlus lasteleIn EnglishInfo and contactEvents in EstoniaIron LeagueIMCF World ChampionshipsHMB Estonia"}, {"text_idx": "#000001", "text": "UudisedAjalooline mo\u0303o\u0303gavo\u0303itlusSo\u0303dalaste tellimineMuinasso\u0303dalase pakettLoeng ajaloolistest relvadestRu\u0308u\u0308tlite tellimineViikingite tellimineAjalooliste vo\u0303itluskunstide treeningSportlik pehmikmoogavo\u0303itlusPehmikmo\u0303o\u0303gavo\u0303itlus lasteleVo\u0303itlejale \u2013 trennidInfo ja kontakt"}, {"text_idx": "#000002", "text": "Muinasso\u0303dalase pakettLoeng ajaloolistest relvadestRu\u0308u\u0308tlite tellimineViikingite tellimineAjalooliste vo\u0303itluskunstide treeningSportlik pehmikmoogavo\u0303itlusPehmikmo\u0303o\u0303gavo\u0303itlus lastele"}, {"text_idx": "#000003", "text": "RaudliigaEesti Meistrivo\u0303istlusedMaailmameistrivo\u0303istlusedRahvaste Lahing ja HMBRu\u0308u\u0308tlite tellimine"}, {"text_idx": "#000005", "text": "Eesti mo\u0303o\u0303gavo\u0303itleja Jaan Murumets vo\u0303itis pronksmedali"}, {"text_idx": "#000006", "text": "Eesti mo\u0303o\u0303gavo\u0303itleja Jaan Murumets ehk Barbar Tartust vo\u0303itis 2015. aasta maikuus Malborkis toimunud Keskaegse Vo\u0303itluse Maailmameistrivo\u0303istlustel pronksmedali kategoorias duell kilbi ja mo\u0303o\u0303gaga. Vo\u0303istlustest vo\u0303tsid osa 24 riigi esindajad. Eesti meeskond osales kahel ja\u0308rjestikusel festivalil, milledest mo\u0303lemad kandideerivad keskaegse vo\u0303itluse ametlike maailmameistrivo\u0303istluste tiitlile \u2013 Keskaegse Vo\u0303itluse Maailmameistrivo\u0303istlused toimusid 30. aprillist kuni 3. maini Malborkis ning Rahvaste Lahing 7.-10. maini Prahas."}, {"text_idx": "#000008", "text": "2015. aastal osales Eesti keskaegse vo\u0303itluse rahvusmeeskond Estonia 1 kahel rahvusvahelisel ajaloo taaskehastamise festivalil, milledest mo\u0303lemad kandideerivad keskaegse vo\u0303itluse ametlike maailmameistrivo\u0303istluste tiitlile. Rahvusvahelise Keskaegse Vo\u0303itluse Fo\u0308deratsiooni (International Medieval Combat Federation) maailmameistrivo\u0303istlused toimusid 30. aprillist kuni 3. maini Malborki linnuses Poolas ning nende puhul on tegemist pigem La\u0308a\u0308ne-Euroopa ja Ameerika liigaga. 7.-10. maini toimus aga Prahas Petrini lossima\u0308el Rahvaste Lahing, mida korraldab Ajaloolise Keskaegse Vo\u0303itluse Rahvusvaheline Assotsatsioon (Historical Medieval Battle International Association), kes esindab peamiselt Ukraina ja Venemaa vo\u0303itluskoolkondi. Paljud keskaegse vo\u0303itluse harrastajad so\u0303itsid u\u0308helt vo\u0303istluselt otse teisele, sama tegi ka Eesti rahvusmeeskond."}, {"text_idx": "#000009", "text": "2015. aasta Eesti keskaegse vo\u0303itluse esindusmeeskond Estonia 1 formeeriti kolme klubi vo\u0303itlejatest, kes pa\u0308rinevad kolmest erinevast Eesti linnast \u2013 Tallinnast (klubi Soldknechte), Tartust (klubi Turm) ja Narvast (Karu Klubi). Nende kolme klubi koondmeeskond nimega So\u0303dalaste Koda vo\u0303itis Eesti Meistrivo\u0303istlustel Keskaegses Vo\u0303itluses 2015. aasta 28. ma\u0308rtsil Viljandis parima Eestist pa\u0308rineva meeskonna tiitli ning sai seela\u0308bi o\u0303iguse esineda rahvusvahelistel vo\u0303istlustel meeskonnana Estonia 1. Meeskonna kapteniks valisid vo\u0303itlejad Ivan Gremovi (Karu Klubi, Narva). Ta\u0308psemat infot meeskonna ja selle liikmete kohta saab meeskonna ametlikust esitlusest (pdf)."}, {"text_idx": "#000011", "text": "Pildil: Eesti rahvusmeeskond Maailmameistrivo\u0303istlustel Malborkis."}, {"text_idx": "#000012", "text": "Maailmameistrivo\u0303istlustel Malborkis algas ko\u0303ik ha\u0308sti \u2013 Jaan Murumets tuli pronksmedalile kategoorias duell kilbi ja mo\u0303o\u0303gaga, vo\u0303ites vo\u0303itlejaid Iirimaalt, Lo\u0303una-Aafrikast, Leedust ja Austriast, kaotades vaid Inglismaale (Lukasz Kowal \u2013 ho\u0303bemedal) ja Poolale (Marcin Waszkielis \u2013 kuldmedal). Nimetatud kategoorias osales vo\u0303itlejaid kokku 24 riigist."}, {"text_idx": "#000015", "text": "Esimesed vo\u0303itlused kategoorias 5vs5 olid Eestile samuti edukad \u2013 eestlastel o\u0303nnestus vo\u0303ita meeskondi Iirimaalt ja Jaapanist. Eestlaste o\u0303nn po\u0308o\u0308rdus, kui vo\u0303itlusplatsile ilmusid hiiglased Poola rahvusmeeskonnast, kes 5vs5 kategoorias lo\u0303puks ka kuldmedali said. Selles vo\u0303itluses vigastas Eesti meeskonna kapten Ivan Gremov oma po\u0303lve nii ra\u0308ngalt, et pidi sealtpeale loobuma ko\u0303ikidest ja\u0308rgnevatest vo\u0303itlustest. Ja\u0308rgmisel mats\u030cil Argentiina vastu kukkus Eesti vo\u0303itleja Albert Bulanov nii o\u0303nnetult o\u0303lale, et pidi samuti katkestama. Kuna meeskond Estonia 1 osales Malborkis va\u0308hendatud koosseisuga (osa vo\u0303itlejaid u\u0308hinesid meeskonnaga alles Rahvaste Lahingul Prahas), tuli vo\u0303itlejaid puudu ning viimasest mats\u030cist Rootsiga loobuti."}, {"text_idx": "#000019", "text": "Rahvaste Lahingul Prahas ja\u0308id Eesti vo\u0303itlejate tulemused keskpa\u0308raseks \u2013 otsus osaleda sama meeskonnaga mo\u0303lematel vo\u0303istlustel sai meile kahjuks saatuslikuks. Eesti esivo\u0303itleja Jaan Murumets ei saanud Rahvaste Lahingul osaleda, sest pidi po\u0308o\u0308rduma tagasi koju seoses diplomito\u0308o\u0308ga koolis. Seeto\u0303ttu oli Prahas Eesti esivo\u0303itlejaks duellide kategoorias German Lebedev, kes vo\u0303itis alagrupi vo\u0303itlustes vo\u0303itlejat Itaalia 3 (number riigi ja\u0308rel ta\u0308hendab vo\u0303itleja vo\u0303i meeskonna tugevust \u2013 1 on ko\u0303ige tugevam) ning kaotas vo\u0303itlejatele USA 1 ja Venemaa 3. Venemaa 3 ehk Jevgeni Lapik, kes tuli lo\u0303puks kuldmedalile, vo\u0303ites finaalis mitmekordset maailmameistrit Sergei Ukolovit, kasutas pikkmo\u0303o\u0303ga raundis taktikat, mille ka\u0308igus ta peksis su\u0308stemaatiliselt vastasvo\u0303itleja na\u0308ppude pihta. Selle tulemusena olid mitmed vo\u0303itlejad selles grupis sunnitud katkestama. Kuna paljud vastased katkestasid, sai Lebedev veel mo\u0303ned tehnilised vo\u0303idud ning pa\u0308a\u0308ses alagrupist edasi. Paraku olid aga ka tema ka\u0308ed nii palju pihta saanud, et ta pidi ja\u0308tkamisest loobuma."}, {"text_idx": "#000020", "text": "Eestlaste teine duellist Henri Paves sai samuti alagrupist edasi, vo\u0303ites vo\u0303itlejat Ungari 2 ja kaotades vo\u0303itlejale Saksamaa 2. Ja\u0308rgmises voorus kaotas Paves vo\u0303itlejale U\u0308hendkuningriigid 1 (Lukasz Kowal \u2013 sama vo\u0303itleja, kes tuli Malborkis ho\u0303bemedalile)."}, {"text_idx": "#000022", "text": "Kategoorias buhurt 5vs5 ei la\u0308inud meeskonnal Estonia 1 kuigi ha\u0308sti. Kapten Ivan Gremov oli Malborkis saadud po\u0303lvevigastuse to\u0303ttu endiselt ma\u0308ngust va\u0308ljas, samuti vigastas Albert Bulanov oma o\u0303lga veel teist korda. Kui ka meeskonna ko\u0303ige suuremakasvulisem vo\u0303itleja Mihhail Balkanski oli sunnitud vigastuse to\u0303ttu katkestama, ja\u0308i meeskond platsile vaid nelja vo\u0303itlejaga. Ainus vo\u0303it, mille meeskond saavutas, oli vo\u0303it meeskonna USA 2 u\u0308le, mis vo\u0303ideti vaatamata sellele, et nelja eestlase vastu tuli platsile viis ameeriklast."}, {"text_idx": "#000023", "text": "Meeskonnal Estonia 2 la\u0308ks veidi paremini \u2013 alagrupis vo\u0303ideti meekondi Serbia 2 ja Austraalia 2, ja\u0308rgmises voorus kaotati meeskonnale Soome 1."}]